Hei, denne artikkelen er over ett år gammel og kan inneholde utdatert informasjon

Provokatør fikk juling Denne mannen skal ha slått en kvinnelig antirasist rett ned. Det fikk han betale for.

(Dagbladet): Politiet har fryktet gatekamper i forbindelse med motdemonstrasjoner fra Blitz og andre grupper. Politiet har satt inn betydelige ressurser for å hindre gateslag.

Klokka 1300 smalt det likevel.



Blant de mellom 700 og 1000 antirasistene som viste sin avsky for Norwegian Defence League (NDL) på Universitetsplassen i Oslo brøt det plutselig ut en slåsskamp.

- Slo ned ei jente - Det var en mann som plutselig slo ei jente - en fredelig demonstrant - rett i bakken, sier leder Iver Aastebøl i Rød Ungdom til Dagbladet.

Mannen skal rett før ha forsøkt å hisse på seg flere antitrasister. Etter å ha slått til ei jenta, skal flere personer ha lastet seg over mannen. Han ble gitt kraftig juling. Etter kort tid kom politiet stormende til og fikk hentet ut provokatøren.

Hvem mannen er og hvem han eventuelt representerte er uvisst.

- Kjent taktikk - Vi vet ikke hvem han er, men det likner på hendelser fra demonstrasjoner i England, hvor medlemmer av English Defence League har angrepet folk midt i menneskemengden, hevder Aastebøl.

STORT OVERTALL: Mellom 700 og 1000 antirasister var samlet på Universitetsplassen for å vise sin avsky mot Norwegian Defence League. Foto: Øistein Norum Monsen / Dagbladet Vis mer

- Hvorfor gjør de det?

- Målet er å provosere for å gi motdemonstrasjonene negativ medieomtale. Det er en kjent taktiikk. Men jeg kan selvfølgelig ikke bevise at det er tilfelle, sier Aastebøl.

Total fiasko Leder Lena Andreassen i NDL hadde håpet å samle 100 meningsfeller til demonstrasjon i Oslo i dag. Det kom bare ti stykker.

- Søren, det er jo flere pressefolk her enn det er folk fra oss, sa leder Lena Andreassen i NDL før hun skulle holde sin appell.

NDL-demonstrasjonen kan ikke kalles noe annet enn en total fiasko.

BLØDENDE: Mannen til venstre beskyldes av demonstrantene for å ha slått ned ei jente. Han ble raskt overmannet og gitt juling, noe blødende sår i panna tydelig viser. Foto: Øistein Norum Monsen / Dagbladet Vis mer

Samtidig samlet antirasister mellom 700 og 1000 demonstranter som viste avsky mot NDL.



- Til tross for det lave oppmøtet, synes jeg dette er lovende, sa britiske Darren Lee fra English Defence Leauge da han holdt appell.